SK
C 463/16
Úradný vestník Európskej únie
5.12.2022
Účastníci konania pred vnútroštátnym súdom Žalobcovia: SN, AS, RA, AA, OK, SD, IS, YZ, VK, VM, SP, OZ, OK, MM, PS, OP, ST, OO, ST, OS, AB, AT, PM, IY, SO, HY, VK, VL, DT, DM, DK, OK, MK, VM, VM, AY, PD, SS, OH, AZ, RS, VD, AI, OK Žalovaný: Staatssecretaris van Justitie en Veiligheid
Prejudiciálne otázky 1.
Zahŕňa sloboda poskytovať služby zaručená článkami 56 a 57 ZFEÚ aj od tejto slobody odvodené právo na pobyt v členskom štáte pre zamestnancov, ktorí sú príslušníkmi tretích krajín a ktorí smú byť v tomto členskom štáte zamestnaní podnikom poskytovania služieb so sídlom v inom členskom štáte? 2.
Ak nie: Bráni článok 56 ZFEÚ tomu, aby sa popri jednoduchej prihlasovacej povinnosti podniku poskytovania služieb musela podať aj žiadosť o povolenie na pobyt pre každého zamestnanca, ak doba poskytovania služby prekročí tri mesiace? 3.
Ak nie: Bráni článok 56 ZFEÚ a) vnútroštátnej zákonnej úprave, podľa ktorej platnosť takéhoto povolenia na pobyt nezávisle od trvania poskytovania služby nemôže byť dlhšia ako dva roky?
b) obmedzeniu trvania platnosti takéhoto povolenia na pobyt na dobu platnosti pracovného povolenia a povolenia na pobyt v tom členskom štáte, v ktorom má podnik poskytovania služieb sídlo?
c) vyberaniu poplatkov za každú žiadosť (o predĺženie), výška ktorých sa rovná poplatkom za povolenie výkonu zárobkovej činnosti štátneho príslušníka tretej krajiny, avšak päťnásobku sumy poplatkov za potvrdenie o legálnom pobyte občana Únie?
Návrh na začatie prejudiciálneho konania, ktorý podal Centrale Raad van Beroep (Holandsko) 18. augusta 2022 – X/Raad van bestuur van de Sociale verzekeringsbank (Vec C-549/22) (2022/C 463/21) Jazyk konania: holandčina Vnútroštátny súd, ktorý podal návrh na začatie prejudiciálneho konania Centrale Raad van Beroep
Účastníci konania pred vnútroštátnym súdom Odvolateľka: X Odporkyňa v odvolacom konaní: Raad van bestuur van de Sociale verzekeringsbank
Prejudiciálne otázky 1.
Má sa článok 68 ods.
4 dohody o pridružení (1) vykladať v tom zmysle, že sa uplatní na pozostalú osobu po zosnulom pracovníkovi s bydliskom v Alžírsku, ktorá sa usiluje o vývoz jej pozostalostných dávok do Alžírska?
Ak áno: 2.
Má sa článok 68 ods.
4 dohody o pridružení s ohľadom na jeho znenie, ako aj zmysel a účel tohto ustanovenia vykladať v tom zmysle, že je priamo uplatniteľný, a teda osoby, na ktoré sa toto ustanovenie vzťahuje, majú právo sa pred súdmi členských štátov priamo odvolávať na túto dohodu s cieľom neuplatnenia vnútroštátnych právnych predpisov, ktoré tejto dohode odporujú?